León (heráldica)

O León heráldico e o nome que recibe a representación gráfica idealizada do propio animal, Panthera leo, para a súa utilización no deseño de escudo de armas, tanto para o interior do mesmo ou campo, como figura natural, como para a parte exterior ou ornamental, en forma de soporte ou de cimeira.

Por tradición, un león heráldico é pintado en posición de rampante, é dicir, coas mans levantadas, a destra alta e a sinistra algo máis baixa; cabeza de perfil, boca aberta, lingua fora, mostrando as garras e coa borla da cola cara a dentro.(Vicente de Cadenas 1976, 89) Existen porén moitas variacións en canto á súa disposición ou á alteración das partes do corpo que se representan, dando lugar a diferentes figuras que se ben reciben o nome xenérico de "león", son especificadas de xeito complementario na descrición do escudo ou brasón.

 Posición 
A posición de rampante, é a que teñen adoptado os tratadistas de heráldica para a descrición dun león heráldico xenérico e ás veces refírense a ela como "posición verdadeira". Polo que calquera outra posición ou variante é preciso especificala no brasonado.

Distínguense os seguintes tipos de leóns:
 León mornado. O que non ten dentes, lingua nin garras. 
 León nacente. Aquel do cal só se ve representada a metade superior como saíndo dun xefe ou dunha faixa. Aparece no alto do escudo.
 León pasante. O representado na posición dun animal en marcha, coa pata dereita dianteira case horizontal. Tamén se denomina leopardado cando leva a cola volta sobre o lombo e a extremidade superior mirando cara a fóra. 
 León rampante. O representado de perfil que non mostra máis que un ollo e unha orella, levantado sobre a pata traseira esquerda coa man dereita e a pata esquerda adiantada, en disposición de agredir; a cola levantada, recta e formando onda no extremo que acaba en borla, volta na dirección das costas. De ter as dúas patas traseiras no chan, denomínase deitado.

 Deseño 
 Os leóns sempre levan lingua e garras, a excepción de que se definan como "mornados". Xa que logo non é preciso definilos como "linguados e unllados".
 Os leóns heráldicos son debuxados co sexo ao descuberto, é dicir, enteiros. Si non se fixera deste xeito, habería que cualificalos co vocábulo infamado. Esta era unha circunstancia que se aplicaba ás armas castigadas polo monarca, cuxos donos tiveran incorrido nos casos de: herexía, traizón ou sodomía.

 Notas 

 Véxase tamén 

 Bibliografía 
 Alonso de Cadenas y Vicent, Diccionario heráldico: términos, piezas y figuras usadas en la ciencia del blasón, Ed. Hidalguía, Madrid, 1976, ISBN8400042948
 Este artículo contén material do Diccionario enciclopédico popular ilustrado Salvat dos anos 1906 a 1914 que pola súa antigüidade están no dominio público.
 Outros artigos 
 Marzocco

Categoría:Heráldica
Categoría:Símbolos de Armenia
Categoría:Símbolos de Bélxica
Categoría:Símbolos de Bulgaria
Categoría:Símbolos de Camboxa
Categoría:Símbolos do Canadá
Categoría:Símbolos de Croacia
Categoría:Símbolos de Dinamarca
Categoría:Símbolos de Escocia
Categoría:Símbolos de España
Categoría:Símbolos de Fiji
Categoría:Símbolos de Finlandia
Categoría:Símbolos de Inglaterra
Categoría:Símbolos de Lituania
Categoría:Símbolos de Luxemburgo
Categoría:Símbolos de Montenegro
Categoría:Símbolos de Noruega
Categoría:Símbolos dos Países Baixos
Categoría:Símbolos da República Checa
Categoría:Símbolos de Sri Lanka
Categoría:Símbolos de Suecia
Categoría:Símbolos do Reino Unido
Categoría:Símbolos de Xeorxia